[{"text_idx": "#000002", "text": "2021eko Gobernu programaren gauzatzearen laburpena (PDF)"}, {"text_idx": "#000003", "text": "Osasun Sailak eguneratu egin du jarduera..."}, {"text_idx": "#000004", "text": "Osasun Sailak eguneratu egin du jarduera sozioekonomikoetan COVID-19-aren transmisioa prebenitzeko protokoloak prestatzeko gida"}, {"text_idx": "#000005", "text": "23/2021 Dekretuan ezarritakoaren arabera protokoloa behar duten jardueretarako neurriak finkatzen dira; alegia, zeremonietarako, musika- eta ahots-taldeen eta dantza ez-profesionalen entsegu eta emanaldietarako, aisialdiko jardueretarako eta federazio-egituratik kanpoko kirol-probetarako"}, {"text_idx": "#000007", "text": "Osasun Sailak eguneratu egin du COVID-19aren transmisioa prebenitzeko protokoloak prestatzeko gida, eta jarraibide bereziak ezarri ditu zenbait jardueratarako, besteak beste: zeremoniak, musika- eta ahots-taldeen eta dantza ez-profesionalen entsegu eta emanaldiak, aisialdiko jarduerak eta federazio-egituratik kanpoko kirol-probak. 23/2021 Dekretuak jarduera horietarako Osasun Publikoaren Zuzendaritzaren jarraibideak betetzen dituzten protokoloak exijitzen ditu."}, {"text_idx": "#000008", "text": "Egungo pandemia-egoeran, koronabirusaren transmisioa murrizteko prebentzio-neurriak aplikatzen jarraitu behar da. Horretarako, jarduera horiek antolatzen dituzten erakundeek prebentzio-protokoloak izan behar dituzte. Oro har, protokolo guztiek aurreikusiko dituzte honako neurri hauek: edukierak kontrolatzea; pilaketarik ez egoteko sarbideak antolatu eta kudeatzea; kutsapenak zein egoeratan gerta daitezkeen identifikatzeko jarduera aztertzea; parte-hartzaileei bete behar diren neurriei buruzko aurretiko informazioa ematea, eta, jakina, COVID-19arekin bateragarriak diren pertsona baten aurrean jarduteko urratsak, bai eta kontaktuentzako jarduketa-urratsak ere."}, {"text_idx": "#000009", "text": "Nobedade nagusia da dokumentuak prebentzio-neurri espezifiko batzuk zehazten dituela, aurretik aipatutako jardueretara egokituak, zeinek birusa transmititzeko bide esanguratsuenetan baitute eragina. Besteak beste, honako hauek zehazten dira: ahal dela, aire zabaleko espazioak erabiltzea; kontaktu-kopurua murriztea eta, horretarako, elkarrekin nahastuko ez diren pertsona-taldeak antolatzea, eta parte-hartzaileen arteko pertsonen arteko distantzia gordetzea. Osasun Sailak prestatu duen dokumentuak, gainera, kutsapenak prebenitzeko oinarrizko neurriak gogorarazten ditu, hala nola maskara erabiltzea, barne-espazioak aireztatzea, eskuak garbitzea eta azalerak garbitu eta desinfektatzea."}, {"text_idx": "#000010", "text": "COVID-19aren transmisioa prebenitzeko protokolo eta planak prestatzeko Osasun Publikoaren jarraibideak jarraian zehazten den estekan daude, eta edozein erakunderen esku daude, haietan oinarrituz protokoloak presta ditzaten."}]